CELEX: 62009TN0452
Language: hu
Date: 2009-11-11 00:00:00
Title: T-452/09. P. sz. ügy: A Közszolgálati Törvényszék F-9/08. sz., Rosenbaum kontra Bizottság ügyben 2009. szeptember 10-én hozott ítélete ellen Eckehard Rosenbaum által 2009. november 11-én benyújtott fellebbezés

16.1.2010   
            
            
               HU
            
            
               Az Európai Unió Hivatalos Lapja
            
            
               C 11/35
            
         A Közszolgálati Törvényszék F-9/08. sz., Rosenbaum kontra Bizottság ügyben 2009. szeptember 10-én hozott ítélete ellen Eckehard Rosenbaum által 2009. november 11-én benyújtott fellebbezés
   (T-452/09. P. sz. ügy)
   2010/C 11/65
   Az eljárás nyelve: német
   
      Felek
   
   
      Fellebbező: Eckehard Rosenbaum (Bonn, Németország) (képviselő: H.-J. Rüber ügyvéd)
   
      A másik fél az eljárásban: az Európai Közösségek Bizottsága
   
      A fellebbező kérelmei
   
   
               —
            
            
               Az Elsőfokú Bíróság helyezze hatályon kívül a Közszolgálati Törvényszék Rosenbaum kontra Bizottság ügyben 2009. szeptember 10-én hozott ítéletét;
            
         
               —
            
            
               Az Elsőfokú Bíróság helyezze hatályon kívül az alperesnek a besorolásról szóló, 2007. február 13-i határozatát;
            
         
               —
            
            
               Az Elsőfokú Bíróság kötelezze az alperest arra, hogy hátrányos megkülönböztetéstől mentesen, szakmai tapasztalatának megfelelően sorolja be az alperest, valamint tegye meg az ítéletből eredően szükséges további intézkedéseket;
            
         
               —
            
            
               Az alperest kötelezze a jogvita egésze során felmerült költségek viselésére.
            
         
      Jogalapok és fontosabb érvek
   
   A fellebbezés a Közszolgálati Törvényszék F- 9/08. sz., Rosenbaum kontra Bizottság ügyben 2009. szeptember 10-én hozott, a felperes keresetét elutasító ítélete ellen irányul.
   A fellebbező a fellebbezés indokaként első sorban arra hivatkozik, hogy a Közszolgálati Törvényszék az első jogalapot nem teljes körűen vizsgálta. A fellebbező továbbá előadja, hogy a Közszolgálati Törvényszék tévesen alkalmazta a jogot azáltal, hogy a további három jogalapot elutasította, mivel ezek az eljáró bíróság álláspontjával ellentétben alkalmasak a megtámadott intézkedés megsemmisítésének elrendelésére. A fellebbező végül úgy véli, hogy a megtámadott határozat jogszerűségének kérdése szempontjából releváns a magasabb szintű versenyvizsga hiánya, és ezért az e tekintetben előterjesztett bizonyítékok elutasítása jogellenes.